Diari Oficial de la Generalitat Valenciana


Sumari del DOGV 4910, del 24-12-2004 (2004/13913)

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis d'Infodona.
---------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13366


Data del document
:   22-11-2004

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * dona
    * relació administració-administrat
    * oficina d'informació
    * norma de qualitat
    * ciutadà
    * legislació

ORDE de 22 de novembre de 2004, de la Conselleria de Benestar Social, per la qual s'aprova la Carta de Servicis d'Infodona. [2004/13224]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenvolupament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
La Direcció General de la Dona ha elaborat una Carta de Servicis en matèria d'Infodona, que d'acord amb el que establix l'article 12.2 del Decret 191/2001, de 18 de desembre, ha sigut objecte d'informe favorable per la Direcció General d'Administració Autonòmica.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la Carta de Servicis corresponent a Infodona, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis d'Infodona estarà disponible per al públic a través de la adreça d'internet www.gva.es en l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és el cas, s'adopten.
  
València, 22 de novembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX
  
El Servici Infodona és una xarxa de centres de la Conselleria de Benestar Social, distribuïts per tot el territori de la Comunitat Valenciana, l'objectiu del qual és prestar servicis d'informació, formació i assessorament a les dones, així com la promoció d'accions d'igualtat, per facilitar la seua participació en igualtat en tots els àmbits de la nostra societat.
  
El servici que presta Infodona, consistix en:
  
- Informació sobre drets, recursos, servicis públics i normativa
  
- Formació sobre creació d'empreses, busca d'ocupació i polítiques d'igualtat
  
- Assessorament sobre plans d'empresa, orientació professional i formativa i orientació sociolaboral.
  
- Promoció d'accions d'igualtat per mitjà de la col'laboració i orientació de projectes i activitats relacionats amb la igualtat d'oportunitats.
  
COMPROMISOS DE QUALITAT AMB LES CIUTADANES
  
Fiabilitat
  
La informació facilitada a cada usuària es demana de fonts d'informació directes i contrastades, i procurant sempre la major adaptació a les consultes concretes de les usuàries. Es realitzen almenys 4 accions formatives a l'any per a actualitzar i millorar els coneixements i les capacitats dels professionals que atenen els centres Infodona.
  
Rapidesa
  
La informació que no estiga disponible en el moment de la consulta, es facilitarà en el termini màxim de 5 dies.
  
Eficàcia
  
L'eficàcia d'Infodona es mesura a través de l'augment del nombre de consultes ateses anualment. El nostre compromís és un increment mínim del 5% anual.
  
Cooperació
  
La igualtat d'oportunitats només s'aconseguix en cooperació amb entitats públiques i privades. Per a això, duem a terme almenys 25 accions a l'any en cada centre Infodona.
  
Transparència
  
El grau de compliment dels indicadors de qualitat del servici es podrà seguir en la pàgina www.gva.es/carta.
  
Ajude'ns a prestar un millor servici
  
Si té qualsevol problema amb el nostre servici o vol aportar suggeriments, li preguem que empre els impresos normalitzats que a este efecte trobarà en qualsevol de les oficines de registre de la Generalitat Valenciana, o en la pàgina web www.gva.es, en l'apartat de ?Servicis al Ciutadà?.